Gūžtvė - Vikipedija

# Gūžtvė

### Straipsnis iš Vikipedijos, laisvosios enciklopedijos.

Hylocomium
Atžalinė gūžtvė (Hylocomium splendens)
Mokslinė klasifikacija

Karalystė: | Augalai ( Plantae)
Skyrius: | Samanūnai ( Bryophyta)
Klasė: | Lapsamanės ( Bryopsida)
Poklasis: | Žaliosios samanos ( Bryidae)
Eilė: | Hypnales ( Hypnales)
Šeima: | Patisiniai ( Hypnaceae)
Gentis: | Gūžtvė ( Hylocomium)

Gūžtvė (lot. Hylocomium) - patisinių (Hypnaceae) šeimos samanų gentis. Lietuvoje auga atžalinė gūžtvė (Hylocomium splendens). Lengvai atpažįstama pagal šakutes, kurios yra plunksniškai išsišakojusios ir išsidėsčiusios ant stiebo keliais (dažniausiai 3-4) horizontaliais vienas nuo kito nutolusiais aukštais. Šie aukštai susidaro samanai kasmet išleidžiant po vieną ūglį.

Stiebas iki 20 cm aukščio, gulsčias, kylantis arba status. Lapai plačiai arba pailgai kiaušiniški, staigiai nusmailėjusia ir raukšlėta viršūne. Sporogono kotelis raudonas, sporinės dangtelis su trumpu snapeliu. Sporifikuoja vasarą.

Auga puriais žaliais arba gelsvai žaliais blizgančiais kilimais miškuose ir aukštapelkėse. Rečiau auga ant pūvančios medienos. Labai dažna spygliuočių miškų samana.

Rodomas puslapis "http://lt.wikipedia.org../../../g/%C5%AB/%C5%BE/G%C5%AB%C5%BEtv%C4%97.html"

Kategorija: Patisiniai

##### Views

- Straipsnis
- Aptarimas
- Dabartinė versija

##### Paieška

##### Kitomis kalbomis

- Deutsch